**KITÖLTÉSI ÚTMUTATÓ**

**közterületi fakivágási kérelemhez**

**1. Kérelmező / Bejelentő adatai:** Ez a rovat azonosítja a kérelmezőt. Itt szíveskedjen megadni a saját adatait. Ha Ön képviselőként jár el, itt az Ön által képviselt személy (szervezet) adatait kell megadnia. A név mezőbe természetes személy esetén a teljes családi és utónevet kell írni, szervezet esetén pedig a szervezet teljes elnevezését, ennek hiányában a nyilvántartásba vett hivatalos rövidítését. A cím és a telefonszám pontosan történő megadása.

**2. Képviselő adatai:** Ez a rovat azonosítja a kérelmező képviselőjét. Kitöltése kötelező, ha a kérelmező képviselővel jár el (pl. társasházi képviselő, meghatalmazott). A cím és a telefonszám pontosan történő megadása.

**3. A fakivágás indoka:** Kitöltése kötelező. Itt szíveskedjen a fakivágás indokát részletesen ismertetni.

**4. Az érintett közterület neve, helyrajzi száma, az érintett fás szárú növény pontos elhelyezkedése (szöveges leírással, vagy rajzos ábrázolással):** Kitöltése kötelező. Ez a rovat azonosítja a kivágni kívánt fa pontos elhelyezkedését.

**5. A kivágni tervezett / kivágott fás szárú növény(ek):** Kitöltése kötelező. Itt szíveskedjen a fákat egyenként sorszámozva felsorolni, a fák / cserjék fajtájára, törzsátmérőjére kitérve. (A kivágandó fa törzskörméretét ‒ a földtől számított 1 m magasságban mérve ‒ elosztva 3,14-el, megkapjuk a fa törzsátmérőjét.)

**6. A tervezett / megvalósult kivágás kivitelezésének részletes leírása:** Kitöltése kötelező. Itt szíveskedjen a tervezett, vagy már megvalósultfakivágás módját részletesen ismertetni.

**7. A fás szárú növények tervezett pótlása:** Kitöltése kötelező. Itt szíveskedjen felsorolni a fapótlással kapcsolatban, az elültetni kívánt fákat (sorszámozva, darabszámot, a kiültetés helyét meghatározva). A 8-as pont figyelembe vételével.

**8. Fás szárú növény pótlása nem történhet az alábbiakban meghatározott fajok egyedeivel:** Tájékoztatás afás szárú növények védelméről 346/2008. (XII. 30.) Korm. rendelet alapján.